CELEX: 62019CN0338
Language: mt
Date: 2019-04-25 00:00:00
Title: Kawża C-338/19: Talba għal deċiżjoni preliminari mressqa mit-Tribunale Amministrativo Regionale per la Sardegna (l-Italja) fil-25 ta’ April 2019 — Telecom Italia SpA vs Regione Sardegna

16.9.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/2
            
         
      Talba għal deċiżjoni preliminari mressqa mit-Tribunale Amministrativo Regionale per la Sardegna (l-Italja) fil-25 ta’ April 2019 — Telecom Italia SpA vs Regione Sardegna
      (Kawża C-338/19)
      (2019/C 312/02)
      Lingwa tal-kawża: it-Taljan
      
         Qorti tar-rinviju
      
      Tribunale Amministrativo Regionale per la Sardegna
      
         Partijiet fil-kawża prinċipali
      
      
         Rikorrenti: Telecom Italia SpA
      
         Konvenuta: Regione Sardegna
      
         Domandi preliminari
      
      
                  1)
               
               
                  L-Artikolu 16 tar-Regolament (KE) Nru 659/1999/KE tat-22 ta’ Marzu 1999 (1), applikabbi ratione temporis, li jistabbilixxi li “[m]ingħajr preġudizzju għal l-Artikolu 23, il-Kummissjoni tista f’każijiet ta’ użu ħażin ta’ għajnuna tiftaħ il-proċedura għal investigazzjoni formali skond l-Artikolu 4(4). L-Artikoli 6,7,9 u 10, l-Artikolu 11(1), l-Artikoli 12, 13, 14 u 15 għandhom jgħoddu mutatis mutandis”, għandu jiġi interpretat fis-sens li l-Kummissjoni Ewropea għandha tadotta deċiżjoni preliminari ta’ rkupru anki fil-każijiet ta’ użu ħażin ta’ għajnuna (bla ħsara għall-possibbiltà li l-istess Kummissjoni tadixxi direttament lill-Qorti tal-Ġustizzja tal-Unjoni Ewropea, fis-sens tal-Artikolu 23 tar-Regolament Nru 659/1999/KE);
                  Fil-każ li r-risposta għad-domanda preċedenti tkun waħda negattiva, l-Artikolu 16 tar-Regolament (KE) Nru 659/1999/KE tat-22 ta’ Marzu 1999 għandu jiġi ddikjarat invalidu minħabba li jikser l-Artikolu 108(2) tat-Trattat dwar il-Funzjonament tal-Unjoni Ewropea (li kien l-Artikolu 88(2) tat-Trattat KE);
               
            
                  2)
               
               
                  L-Artikolu 9(1) u (2) tar-Regolament tal-Kummissjoni (KE) Nru 794/2004 tal-21 ta’ April 2004 (li jimplimenta r-Regolament tal-Kunsill (KE) Nru 659/1999 tat-22 ta’ Marzu 1999) (2), kif emendat bir-Regolament tal-Kummissjoni (KE) Nru 271/2008 tat-30 ta’ Jannar 2008 (3), għandu jiġi interpretat fis-sens li r-rata ta’ interessi prevista f’dawn il-paragrafi għall-ħlas lura tal-għajnuna mill-Istat inkompatibbli u illegali tapplika anki fil-każ ta’ rkupru ta’ għajnuna mill-Istat approvata permezz ta’ deċiżjoni kundizzjonata u użata ħażin peress li tkun seħħet il-kundizzjoni prevista.
               
            
         (1)  Regolament tal-Kunsill (KE) Nru 659/1999 tat-22 ta’ Marzu 1999 li jistabbilixxi regoli dettaljati għall-applikazzjoni ta’ l-Artikolu 93 tat-Trattat tal-KE (ĠU Edizzjoni Speċjali bil-Malti, Kapitolu 8, Vol. 1, p. 339).
      
         (2)  Regolament tal-Kummissjoni (KE) Nru 794/2004 tal-21 ta’ April 2004 li jimplimenta r-Regolament tal-Kunsill (KE) Nru 659/1999 li jippreskrivi regoli dettaljati għall-applikazzjoni ta’ l-Artikolu 93 tat-Trattat [tal-KE] (ĠU Edizzjoni Speċjali bil-Malti, Kapitolu 8, Vol. 4, p. 3).
      
         (3)  Regolament tal-Kummissjoni (KE) Nru 271/2008 tat-30 ta’ Jannar 2008 li jemenda ir-Regolament (KE) Nru 794/2004 li jimplimenta r-Regolament tal-Kunsill (KE) Nru 659/1999 li jippreskrivi regoli dettaljati għall-applikazzjoni ta’ l-Artikolu 93 tat-Trattat tal-KE (ĠU 2008, L. 82, p. 1).